2)

Muutetaan liitteessä I oleva II luku seuraavasti: a) A jakson 1 kohdassa: i) Korvataan k alakohta seuraavasti: ”k) Lämpömittari, jonka tarkkuus on ± 0,5 °C ja mittausalue 20–70 °C.” ii) Korvataan o alakohta seuraavasti: ”o) Petrimaljoja, joiden halkaisija on noin 90 mm ja jotka on ruudutettu noin 1 x 1 cm:n suuruisilla ruuduilla, tai vastaavia toukkalaskennassa käytettäviä välineitä (vrt. standardin ISO 18743:2015 6.14 kohta).” iii) Korvataan q alakohta seuraavasti: ”q) Pepsiiniä, jonka vahvuus on — jauhemaisena tai rakeina: 1:10 000 NF (US National Formulary) eli 1:12 500 BP (British Pharmacopoeia) eli 2 000 FIP (Fédération Internationale de Pharmacie) tai — nestemäisenä: stabiloitua nestemäistä pepsiiniä vähintään 660 Euroopan farmakopean yksikköä/ml. Myös muita pepsiinin aktiivisuustasoja voidaan käyttää, kunhan lopullinen aktiivisuus ruoansulatusnesteessä on vastaava kuin 10 grammalla 1:10 000 NF:n vahvuista pepsiiniä standardin ISO 18743:2015 5.3 kohdan mukaisesti.” iv) Korvataan s alakohta seuraavasti: ”s) Kalibroitu vaaka näytteiden ja/tai pepsiinin punnitsemista varten (tarkkuus ± 0,1 g).” b) Korvataan A jakson 2 kohta seuraavasti: ”2. Näytteenotto ja digestoitava määrä Standardin ISO 18743:2015 4.2 kohdan mukaisesti (lisätietoja standardin liitteissä A ja B).” c) Korvataan A jakson 3 kohdan III ja IV alakohta seuraavasti: ”III Toukkien osoittaminen sakkauttamalla — Lisätään digestionesteeseen jäätä (300–400 g jäälastuja tai murskaa), kunnes kokonaistilavuus on noin 2 litraa. Sekoitetaan digestionestettä, kunnes jää on sulanut. Kun on kyse pienemmistä eristä (ks. II alakohdan b alakohta), jään määrää on vähennettävä vastaavasti. — Kaadetaan jäähtynyt digestioneste 2 l:n erotussuppiloon, joka on varustettu ylimääräisessä kiinnittimessä olevalla täristimellä. — Sakkauttamista varten täristetään erotussuppiloa jaksoittain 30 minuutin ajan siten, että yhden minuutin täristystä seuraa yhden minuutin tauko. — Kun 30 minuuttia on kulunut, lasketaan nopeasti 60 ml liuosta 100 ml:n mittalasiin. (Huuhdellaan suppilo pesuliuoksella käytön jälkeen.) — Annetaan 60 ml:n näytteen seistä vähintään 10 minuuttia, minkä jälkeen sakan yläpuolista nestettä poistetaan imemällä siten, että mittalasiin jää jäljelle 15 ml:n näyte, joka tutkitaan toukkien varalta. — Imemiseen voidaan käyttää muoviletkulla varustettua kertakäyttöruiskua. Letkun pituuden olisi oltava sellainen, että mittalasiin jää 15 ml, kun ruiskun siivet lepäävät mittalasin reunalla. — Kaadetaan loput 15 ml petrimaljaan tai vastaavaan toukkalaskennassa käytettävään välineeseen trikinoskooppi- tai stereomikroskooppitutkimusta varten. — Huuhdellaan mittalasi 5–10 ml:lla vesijohtovettä ja lisätään huuhde näytteeseen. — Näyteliuokset on tutkittava heti niiden valmistuttua. Tutkimusta ei missään tapauksessa saa jättää seuraavaan päivään. Jos näyteliuokset ovat sameita, ne on kirkastettava seuraavalla tavalla: — Kaadetaan lopullinen 60 ml:n näyte mittalasiin ja annetaan sen seistä 10 minuuttia. Tämän jälkeen poistetaan sakan yläpuolista nestettä 45 ml imemällä ja lisätään jäljelle jäävään 15 ml:aan vesijohtovettä, kunnes tilavuus on 45 ml. — Annetaan seoksen seistä vielä 10 minuuttia, minkä jälkeen poistetaan sakan yläpuolista nestettä 30 ml imemällä ja kaadetaan loput 15 ml petrimaljaan tai vastaavaan toukkalaskennassa käytettävään välineeseen trikinoskooppi- tai stereomikroskooppitutkimusta varten. — Huuhdellaan mittalasi 10 ml:lla vesijohtovettä ja lisätään huuhde petrimaljassa tai vastaavassa toukkalaskennassa käytettävässä välineessä olevaan näytteeseen trikinoskooppi- tai stereomikroskooppitutkimusta varten. IV Positiiviset tai epävarmat tulokset Jos yhdistetystä näytteestä saatu tulos on positiivinen tai epävarma, jokaisesta siasta on otettava 20 g:n lisänäyte standardin ISO 18743:2015 4.2 kohdan mukaisesti (lisätietoja standardin liitteissä A ja B). Viiden sian 20 g:n näytteet on yhdistettävä ja tutkittava tässä luvussa esitetyllä menetelmällä. Tällä tavoin tutkitaan 20:n viidestä siasta koostuvan ryhmän näytteet. Jos viiden sian ryhmän yhdistetyssä näytteessä todetaan trikiinejä, jokaisesta kyseisen ryhmän siasta on otettava erillinen 20 g:n näyte, ja jokainen niistä on tutkittava erikseen tässä luvussa esitetyllä menetelmällä. Loisnäytteet on pidettävä 70–90-prosenttisessa (lopullinen pitoisuus) etyylialkoholissa niiden säilyttämiseksi ja loislajin tunnistamiseksi Euroopan unionin tai kansallisessa vertailulaboratoriossa. Sterilointimenettelystä ks. standardin ISO 18743:2015 12 kohta.” d) Korvataan B jakson 2 kohta seuraavasti: ”2. Näytteenotto Standardin ISO 18743:2015 4.2 kohdan mukaisesti (lisätietoja standardin liitteissä A ja B).” e) Muutetaan B jakson 3 kohta seuraavasti: i) Korvataan III kohdan h alakohta seuraavasti: ”h) Kolmen minuutin kuluttua muovipussi suodattimineen ja rennilaasiliuoksineen poistetaan sekoittimesta ja avataan saksilla. Kaadetaan nestesisältö petrimaljaan tai vastaavaan toukkalaskennassa käytettävään välineeseen. Huuhdellaan pussi 5–10 ml:lla vettä ja lisätään huuhde sitten petrimaljaan tai vastaavaan toukkalaskennassa käytettävään välineeseen trikinoskooppi- tai stereomikroskooppitutkimusta varten.” ii) Korvataan IV kohta seuraavasti: ”IV Positiiviset tai epävarmat tulokset Noudatetaan A jakson 3 kohdan IV alakohtaa.” f) Muutetaan C jakson 1 kohta seuraavasti: i) Korvataan f alakohta seuraavasti: ”f) Pepsiiniä, jonka vahvuus on — jauhemaisena tai rakeina: 1:10 000 NF (US National Formulary) eli 1:12 500 BP (British Pharmacopoeia) eli 2 000 FIP (Fédération Internationale de Pharmacie) tai — nestemäisenä: stabiloitua nestemäistä pepsiiniä vähintään 660 Euroopan farmakopean yksikköä/ml. Myös muita pepsiinin aktiivisuustasoja voidaan käyttää, kunhan lopullinen aktiivisuus ruoansulatusnesteessä on vastaava kuin 10 grammalla 1:10 000 NF:n vahvuista pepsiiniä standardin ISO 18743:2015 5.3 kohdan mukaisesti.” ii) Korvataan g alakohta seuraavasti: ”g) Kalibroitu vaaka näytteiden ja/tai pepsiinin punnitsemista varten (tarkkuus ± 0,1 g).” iii) Korvataan m alakohta seuraavasti: ”m) Lämpömittari, jonka tarkkuus on ± 0,5 °C ja mittausalue 20–70 °C.” g) Korvataan C jakson 2 kohta seuraavasti: ”2. Näytteenotto Standardin ISO 18743:2015 4.2 kohdan mukaisesti (lisätietoja standardin liitteissä A ja B).” h) Korvataan C jakson 3 kohdan VI alakohta seuraavasti: ”VI. Positiiviset tai epävarmat tulokset Noudatetaan A jakson 3 kohdan IV alakohtaa.” i) Muutetaan D jakson 1 kohta seuraavasti: i) Korvataan m alakohta seuraavasti: ”m) Pepsiiniä, jonka vahvuus on — jauhemaisena tai rakeina: 1:10 000 NF (US National Formulary) eli 1:12 500 BP (British Pharmacopoeia) eli 2 000 FIP (Fédération Internationale de Pharmacie) tai — nestemäisenä: stabiloitua nestemäistä pepsiiniä vähintään 660 Euroopan farmakopean yksikköä/ml. Myös muita pepsiinin aktiivisuustasoja voidaan käyttää, kunhan lopullinen aktiivisuus ruoansulatusnesteessä on vastaava kuin 10 grammalla 1:10 000 NF:n vahvuista pepsiiniä standardin ISO 18743:2015 5.3 kohdan mukaisesti.” ii) Korvataan o alakohta seuraavasti: ”o) Kalibroitu vaaka näytteiden ja/tai pepsiinin punnitsemista varten (tarkkuus ± 0,1 g).” iii) Korvataan u alakohta seuraavasti: ”u) Lämpömittari, jonka tarkkuus on ± 0,5 °C ja mittausalue 20–70 °C.” j) Korvataan D jakson 2 kohta seuraavasti: ”2. Näytteenotto Standardin ISO 18743:2015 4.2 kohdan mukaisesti (lisätietoja standardin liitteissä A ja B).” k) Korvataan D jakson 3 kohdan II ja III alakohta seuraavasti: ”II Alle 100 g:n erät standardin ISO 18743:2015 8 kohdan mukaisesti Täyteen 100 g:n kokonaiserään voidaan tarvittaessa lisätä enintään 15 g:n erä, joka voidaan tutkia yhdessä näiden näytteiden kanssa I luvun mukaisesti. Yli 15 g:n erä on tutkittava omana eränään. Jos erä on enintään 50 g, digestionesteen ja ainesosien määrä voidaan vähentää 1 litraan vettä, 8 ml:aan suolahappoa ja 5 g:aan pepsiiniä. III Positiiviset tai epävarmat tulokset Jos yhdistetystä näytteestä saatu lateksi-agglutinaatiotestin tulos on positiivinen tai epävarma, jokaisesta siasta on otettava 20 g:n lisänäyte standardin ISO 18743:2015 4.2 kohdan mukaisesti (lisätietoja standardin liitteissä A ja B). Viiden sian 20 g:n näytteet on yhdistettävä ja tutkittava I luvussa esitetyllä menetelmällä. Tällä tavoin tutkitaan 20:n viidestä siasta koostuvan ryhmän näytteet. Jos viiden sian ryhmästä saadaan positiivinen lateksi-agglutinaatiotestitulos, jokaisesta kyseisen ryhmän siasta on otettava erillinen 20 g:n näyte, ja jokainen niistä on tutkittava erikseen I luvussa esitetyllä menetelmällä. Jos lateksi-agglutinaatiotestin tulos on positiivinen tai epävarma, on lähetettävä vähintään 20 g sian lihasta kansalliseen vertailulaboratorioon vahvistettavaksi standardin ISO 18743:2015 mukaisella tai jollakin edellä esitetyistä vastaavista menetelmistä. Loisnäytteet on pidettävä 70–90-prosenttisessa (lopullinen pitoisuus) etyylialkoholissa niiden säilyttämiseksi ja loislajin tunnistamiseksi Euroopan unionin tai kansallisessa vertailulaboratoriossa. Kun loiset on kerätty, positiivisiksi todetut liuokset on tehtävä tartuntavaarattomiksi kuumentamalla ne vähintään 60 °C:een.”